Kent Olsson (orientering)

Kent Olsson (født 1958) er en svensk tidligere orienteringsløper. Han vant den aller første utgaven av Verdenscupen i orientering sammenlagt i 1986. Kent Olsson er verdensmester i orientering.

Kent Olsson var gjennom 80- og starten av 90-tallet blant verdens beste orienteringsløpere. Hans første VM-medalje tok han som en del av Sveriges bronselag på stafetten under verdensmesterskapet i ungarske Zalaegerszeg i 1983. Han ble verdensmester på den klassiske distansen i franske Gérardmer] i 1987. Han tok VM-gullet foran norske Tore Sagvolden og sveitseren Urs Flühmann. På hjemmebane i Skara i Sverige tok Olson sølvmedalje både individuelt og på stafett i 1989. To nye sølvmedaljer ble det i tsjekkiske Marienbad to år senere, denne gangen på klassisk distanse og kortdistanse. Totalt endte Olsson med ett gull, fire sølv og to bronse fra VM. Han tok i løpet av sin karriere totalt tre medaljer, nærmere bestemt to stafettsølv og en individuell bronsemedalje, under Nordisk mesterskap i orientering.

Kent Olsson vant den aller første utgaven av Verdenscupen i orientering sammenlagt i 1986. Med sine 117 poeng vant han foran Øyvin Thon (112 poeng) og Michael Wehlin (95 poeng).

Olsson vant den prestisjetunge femdagerskonkurransen O-Ringen sammenlagt i 1984.

 Utmerkelser 
 1982 Årets orienteringsløper - Sveriges Orienteringsforbund
 1986 Årets orienteringsløper - Sveriges Orienteringsforbund
 1987 Årets orienteringsløper - Sveriges Orienteringsforbund

 Eksterne lenker 
 World Cup 1986 Overall - IOF

Kategori:Svenske orienteringsløpere
Kategori:Verdensmestere i orientering
Kategori:Vinnere av verdenscupen i orientering
Kategori:Vinnere av O-ringen
Kategori:Fødsler i 1958